text: Musikken er Made in Esbjerg
  25 juli 2011 kl. 12.46
  Biblioteket i Esbjerg har søsat en serie podcasts under titlen "Made in Esbjerg". Udsendelserne, som kan hentes ned på computere eller små afspillere, fokuserer på byens musikliv.
  Om tre uger holdes den tredie festival under titlen "Made in Esbjerg". Festivalen har udviklet sig til en af kommunens væsentligste musik-begivenheder.  Præcis som festivalen fokuserer podcasten på musik fra Esbjerg kommune. 
  Der tegnes et billede af kommunens musikliv gennem musik og interviews. Der er ikke sat musikalske grænser for indholdet. Det kan være det mest yderligtgående rock til klassisk - bare musikerne har tilknytning til kommunen.
  Podcasten er blevet til i samarbejde med Ungdomshuset Konfus og udgives via bibliotekernes musikportal BibZoom.dk. Bibzoom byder udover en mængde podcasts også på gratis download og streaming af musik. BibZoom.dk har netop udvidet sit udvalg til mere end 7,5 mio. musiknumre og er tilgængelig på både PC og Mac.
  Der er også mulighed fora t abonnere på podcast-serien, som vi få flere afsnit i de kommende år.
  Hent eller abonnér på 'Made in Esbjerg'-podcasten via podcast-sektionen på www.bibzoom.dk eller direkte link her.
  Direkte link til Made in Esbjerg - http://www.bibzoom.dk/p/Rock/Jesper-Dyhre-Nielsen/Made-In-Esbjerg/?sku=17088343
  